ביצת פברז'ה

ממוזער|ויטרינה עם ביצי פברז'ה של המשפחה הקיסרית
**ביצי פָֿבֶּרְזֶ'ה** (ברוסית: **Яйца Фаберже**) הן 69 תכשיטים בצורת ביצה שנוצרו על ידי "בית פברז'ה" - בית המלאכה של התכשיטן פטר קארל פברז'ה, בסנקט פטרבורג, בשנים 1885–1917.

50 ביצים נוצרו על ידי פברז'ה עבור הצארים של רוסיה אלכסנדר השלישי וניקולאי השני. שתי ביצים נוספות, אשר הוכנו עבור הצאר ("צביר הכוכבים" ו"התרזה הקארליאנית") בשנת 1917, לא הועברו לו בשל מהפכת פברואר. שבע נוספות הוכנו עבור משפחת קלץ' (Kelch) ממוסקבה.

## היסטוריה
בשנת 1885 הצאר אלכסנדר השלישי, קיסר רוסיה רצה להפתיע את רעייתו, הצארינה מריה פיודורובנה, במתנה לכבוד חג הפסחא, והזמין תכשיט בצורת ביצת פסחא מעוטרת מפטר קארל פברז'ה. פברז'ה יצר את ביצת פברז'ה הראשונה, ה"תרנגולת" - ביצה עשויה זהב ומצופה אמייל שניתן לפתוח אותה, בדומה לבובת מטריושקה, ובתוכה חלמון מוזהב, שבתוכו תרנגולת עשויה זהב, ובתוכה כתר עשוי אבני אודם.

הצארינה כה התלהבה מהמתנה עד כי הצאר אלכסנדר מינה את פברז'ה לתכשיטן המלכותי והורה לו ליצור ביצת פסחא חדשה מדי שנה, ובלבד שבתוך כל ביצה תהיה הפתעה. בנו של אלכסנדר, הצאר ניקולאי השני, המשיך מנהג זה. החל מעלייתו לשלטון הזמין שתי ביצי פסחא בכל שנה, אחת עבור אמו האלמנה ואחת עבור אשתו, אלכסנדרה פיודורובנה.

נוסף על הביצים שנוצרו מדי שנה עבור המשפחה הקיסרית, נוצרו 15 ביצים למשפחות עשירות, ובהן 7 ביצים עבור התעשיין העשיר אלכסנדר קלץ' .
רוב הביצים עשויות ממתכות יקרות, אבנים יקרות ואמייל. כיום "ביצת פברז'ה" הפך לשם נרדף לתכשיטי זהב איכותיים וגם למותרות.

## רשימת ביצי פברז'ה
### ביצי פברז'ה קיסריות

### ביצים קיסריות אחרות
*1885-1889 תחייה
*1899-1903 פרחי אביב

### ביצים שהוכנו עבור משפחת קלץ'
*1898 תרנגולת קלץ' 
*1899 שנים עשר לוחות 
*1900 אצטרובל  
*1901 פריחת תפוח  
*1902 רוקייל 
*1903 בונבוניירת קלץ' 
*1904 שנטיקלר קלץ' 

### ביצים אחרות
*1885-1891 אמייל כחול
*1899-1903 סקנדינבי
*1902 דוכסית מארלבורו 
*1902 רוטשילד  
*1907 יוסופוב
*1914 קרח נובל 
*1917 לילה
*תאריך לא ידוע לפיס לזולי 

### תמונות

תמונה:Equestrian Egg.jpg|ביצת אלכסנדר השלישי רכוב על סוס
תמונה:Memory of Azov Egg.jpg|ביצת זיכרון אזוב
תמונה:peterthegreategg.JPG|ביצת פטר הגדול
תמונה:Renaissance (Fabergé egg).jpg|ביצת רנסאנס
תמונה:Moscow Kremlin Egg.jpg|ביצת הקרמלין
תמונה:Madonna Lily Egg.jpg|שעון זר השושן הצחור


## מיקומן של ביצי פברז'ה

מתוך 69 ביצי הפברז'ה שנוצרו, ידוע מיקומן של 61 ביצים. מרבית הביצים מוצגות במוזיאונים ואוספים הפתוחים לציבור - מרביתן, 30, ברוסיה. מתוך 54 ביצים שהוזמנו על ידי הצאר ידוע מקומם של 46 ביצים. מבין שמונה הביצים האבודות, ישנן תמונות של שתי ביצים בלבד - "הדני המלכותי"  משנת 1903 והנצחת אלכסנדר השלישי  משנת 1909.

מבין הביצים הקיסריות, רק הביצה משנת 1916 - מסדר ג'ורג' הקדוש  הוצאה מרוסיה על ידי הבעלים של הביצה - הקיסרית האלמנה מריה פיודורובנה. יתר הביצים נותרו בסנקט פטרבורג.

בעקבות מהפכת אוקטובר, הולאמו הביצים על ידי השלטון הבולשביקי, והועברו בהוראת ולדימיר לנין לנשקיית הקרמלין. משפחת פברז'ה נמלטה לשווייץ שם נפטר פטר קארל פברז'ה בשנת 1920.

בשל מחסור במטבע זר, מכר יוסיף סטלין 14 מהביצים בין השנים 1930–1933.

האוסף הגדול ביותר של ביצי פברז'ה מחוץ לקרמלין נאסף על ידי מלקולם פורבס  והוצג בניו יורק. אוסף זה כלל 9 ביצים ו-180 יצירות אחרות של פברז'ה. האוסף נמכר על ידי בית המכירות סותבי'ס בשנת 2004, ונרכש בשלמותו על ידי האוליגרך הרוסי ויקטור וקסלברג במחיר של למעלה מ-90 מיליון דולרים.

בנובמבר 2007 נמכרה הביצה המכונה "רוטשילד"  במכירה פומבית בשווי של 8.9 מיליון ליש"ט.

## ראו גם
* קישוט ביצים

## קישורים חיצוניים

* אתר החוקר את בית פברז'ה
* תיאור ביצי פברז'ה
* ההיסטוריה קצרה של ביצי פברז'ה
* אבן הפברז'ה של רוטשילד - כתבה של רשת BBC

## הערות שוליים

*
קטגוריה:שושלת רומנוב
קטגוריה:תכשיטים
פברז'ה